cometadata/datacite-titles-descriptions-related-identifiers huggingface dataset:
DOI: 10.5281/zenodo.3471996
title: Code and Comments Dataset

description: The code and comment data are a compilation of code blocks and their related comments. Doxygen successfully ran on 106,304 different GitHub projects. A total of 16,115,540 code-comment pairs were obtained by running Doxygen on C, C++, Java, and Python projects. The source code in these pairs can be of various granularities: classes, methods, functions, and variables. These data provide an association between source code and a description of that code. The data directory contains one directory for each project downloaded from GitHub. These project directories are named with the GraphQL ID from GitHub's GraphQL API. In each of these GraphQL-ID labeled directories, there is a license.txt, a url.txt, and a derivatives directory. The license.txt contains the license for the original project, the url.txt contains a link to the original project on GitHub, and the derivatives directory contains the output of running Doxygen on the project. The Doxygen output is a json file, structured as a dictionary with a "contents" field, where the value of that field is a list of lists containing 3 elements each. The following is a mock example of that structure: {"contents": [[path1, snippet1, comment1], [path2, snippet2, comment2], ...]}. The "path" is a filepath relative to the original project from which the code and comment were obtained. The "snippet" is the actual body of the source code. The "comment" is the corresponding comment. For convenience, there is also an initialize.py python script that iterates through all of the json files in the data directory and stores them in an SQLite database called "all_data.db".
DOI: 10.14457/cu.the.2010.1194
title: ประสิทธิผลการประชาสัมพันธ์ละครโทรทัศน์ไทย

description: การวิจัยครั้งนี้มีจุดมุ่งหมายเพื่อสำรวจพฤติกรรมการเปิดรับข่าวสารการประชาสัมพันธ์ละครโทรทัศน์ไทยสำรวจพฤติกรรมการเปิดรับละครโทรทัศน์ไทย และอธิบายประสิทธิผลของการประชาสัมพันธ์ละครโทรทัศน์ไทย โดยการวิจัยครั้งนี้เป็นการวิจัยเชิงสำรวจ ใช้แบบสอบถามเป็นเครื่องมือในการเก็บข้อมูลจากตัวอย่างจำนวน 400 คน ซึ่งเป็นผู้ชมละครโทรทัศน์ไทยในเขตกรุงเทพมหานคร ผลการวิจัยพบว่า 1. กลุ่มตัวอย่างรับชมละครโทรทัศน์ไทย ที่บ้าน/ที่พักอาศัยมากที่สุด มากกว่าครึ่งหนึ่งรับชมละครโทรทัศน์ไทยในช่วงเวลา 20.30-22.30 น. โดยจะเลือกชมเฉพาะตอนที่มีเวลาว่างมากที่สุด สำหรับแนวละครโทรทัศน์ที่ชอบชมมากที่สุดคือแนวตลก เบาสมอง เลือกรับชมละครโทรทัศน์จากสถานีวิทยุโทรทัศน์ไทยทีวีสีช่อง 3 และสถานีโทรทัศน์สีกองทัพบกช่อง 7 มากที่สุดใกล้เคียงกัน นอกจากนี้พบว่ามีการตัดสินใจชมละครโทรทัศน์ไทยด้วยตัวเองมากที่สุด และมีความถี่ในการชมละครโทรทัศน์ไทยอยู่ที่ 7 วันต่อสัปดาห์เป็นจำนวนมากที่สุด2. กลุ่มตัวอย่างเปิดรับข่าวสารประชาสัมพันธ์ละครโทรทัศน์ไทยโดยรวมทุกสื่ออยู่ในระดับสูง โดยช่องทางที่เปิดรับในระดับสูงมาก ได้แก่ รายการข่าวบันเทิงทางโทรทัศน์ของแต่ละสถานี และการชมละครย้อนหลังผ่านทางเวบไซต์ยูทูบ (Youtube) และเมื่อทดสอบสมมติฐานพบว่า อายุ รายได้ ระดับการศึกษาที่ต่างกัน มีความถี่ในการเปิดรับข่าวสารประชาสัมพันธ์ละครโทรทัศน์ไทยแตกต่างกัน อย่างมีนัยสำคัญทางสถิติที่ระดับ 0.01 และอาชีพที่ต่างกันมีความถี่ในการเปิดรับข่าวสารประชาสัมพันธ์ละครโทรทัศน์ไทยแตกต่างกัน อย่างมีนัยสำคัญทางสถิติที่ระดับ 0.05 3. กลุ่มตัวอย่างมีการจดจำข่าวสารเกี่ยวกับละครโทรทัศน์ไทยอยู่ในระดับสูง มีทัศนคติต่อละครโทรทัศน์ไทยอยู่ในระดับดี และติดตามชมละครโทรทัศน์ไทยในระดับสูงมาก4. การประชาสัมพันธ์ละครโทรทัศน์ไทยผ่านสื่อโดยรวมมีประสิทธิผลในระดับความรู้ ทัศนคติ และพฤติกรรม โดยพิจารณาจากการทดสอบสมมติฐานที่พบว่า การเปิดรับข่าวสารการประชาสัมพันธ์ละครโทรทัศน์ไทยมีความสัมพันธ์กับการจำจดในระดับต่ำมาก อีกทั้งยังมีความสัมพันธ์กับทัศคติต่อละครโทรทัศน์ไทย และการติดตามรับชมละครโทรทัศน์ไทยในระดับปานกลาง อย่างมีนัยสำคัญทางสถิติที่ระดับ 0.01
DOI: 10.14457/cu.the.2010.1195
title: การพัฒนาสารเจือจางน้ำเชื้อสุนัขแช่เย็นชนิดผงพร้อมใช้

description: การขยายตัวของธุรกิจฟาร์มสุนัข ทำให้การเก็บรักษาน้ำเชื้อสุนัขพ่อพันธุ์มีความสำคัญ วัตถุประสงค์ของการทดลองนี้ 1) เพื่อศึกษาความเป็นไปได้ในการใช้ไข่แดงผงแทนการใช้ไข่แดงสดเป็นส่วนประกอบ ในสารเจือจางน้ำเชื้อสุนัขแช่เย็น และ 2) พัฒนาสารเจือจางน้ำเชื้อในรูปแบบผงในการเก็บรักษาน้ำเชื้อสุนัขโดยการแช่เย็น การศึกษานี้ใช้สุนัขทั้งหมด 5 ตัว รีดเก็บน้ำเชื้อจากสุนัขครั้งละ 3 ตัวรวมน้ำเชื้อ แล้วแบ่งออกเป็น 3 กลุ่ม ใส่สารเจือจางน้ำเชื้อเพื่อปรับให้มีความเข้มข้น 200 ล้านตัวต่อมิลลิลิตร โดยกลุ่มที่ 1 ใส่สารเจือจางน้ำเชื้อทริสไข่แดงสด กลุ่มที่ 2 ใส่สารเจือจางน้ำเชื้อทริสไข่แดงผง และกลุ่มที่ 3 ใส่สารเจือจางน้ำเชื้อทริสไข่แดงสด แล้วนำมาทำให้เป็นผง โดยผ่านกระบวนการทำแห้งแบบเยือกแข็ง ประเมินคุณภาพอสุจิ ได้แก่ อัตราการเคลื่อนที่ และระดับการเคลื่อนที่ไปข้างหน้า อัตราการมีชีวิต (สีย้อมไซเบอร์-โพรพิเดียม) ความสมบูรณ์ของอะโครโซม (สีย้อมฟิทซี พีเอ็นเอ-โพรพิเดียม) การทำงานของไมโทคอนเดรีย (สีย้อมเจซี-วัน) และการเกิดอะพ็อพโทซิสของอสุจิ (สีย้อมสนาฟ โยโปร และเอ็ทธิเดียมโฮโมไดเมอร์ ประเมินด้วยเครื่องโฟล์ไซโตมิเตอร์) หลังการแช่เย็น ที่เวลา 3 48 96 ชั่วโมง 7 วัน และ10 วัน ทำการทดลองซ้ำ 9 ครั้ง พบว่าการแช่เย็นอสุจิในสารเจือจางน้ำเชื้อทั้งสามชนิด มีอัตราการเคลื่อนที่ อัตราการมีชีวิต และความสมบูรณ์ของอะโครโซมของอสุจิ ไม่แตกต่างกันในทุกเวลาที่ทำการประเมิน อสุจิในสารเจือจางน้ำเชื้อทริสไข่แดงผง มีระดับการเคลื่อนที่ไปข้างหน้าต่ำกว่าสารเจือจางน้ำเชื้อทริสไข่แดงสด แต่ไม่ต่างจากสารเจือจางน้ำเชื้อทริสไข่แดงสดที่ผ่านกระบวนการทำแห้งแบบเยือกแข็ง (ที่ 3 ชั่วโมง : 3.9 ± 0.3, 4.6 ± 0.5 และ 4.2 ± 0.4 ตามลำดับ) และ (ที่ 48 ชั่วโมง : 3.2 ± 0.7, 3.8 ± 0.4 และ 3.7 ± 0.5 ตามลำดับ) มีจำนวนอสุจิที่มีผนังหุ้มเซลล์สมบูรณ์ (ไม่เกิดอะพ็อพโทซิส) ต่ำกว่าสารเจือจางน้ำเชื้อทริสไข่แดงสด และสารเจือจางน้ำเชื้อทริสไข่แดงสดที่ผ่านกระบวนการทำแห้งแบบเยือกแข็ง (ที่ 3 ชั่วโมง : 54.3 ± 8.4, 67.5 ± 8.3 และ 63.7 ± 6.5 เปอร์เซ็นต์ ตามลำดับ) (ที่ 48 ชั่วโมง : 43.6 ± 9.5, 57.4 ± 5.3 และ 52.5 ± 10.0 เปอร์เซ็นต์ ตามลำดับ) เพราะมีการเปลี่ยนแปลงโครงสร้างของเยื่อหุ้มผนังเซลล์มากกว่า และมีจำนวนอสุจิที่มีการทำงานของไมโทคอนเดรียในระดับสูง สูงกว่าในสารเจือจางน้ำเชื้อทริสไข่แดงสด (ที่ 48 ชั่วโมง : 65.6 ± 3.8 และ 60.4 ± 6.8 ตามลำดับ) ดังนั้นจึงสรุปได้ว่า ไข่แดงผงสามารถใช้แทนไข่แดงสดเป็นส่วนประกอบของสารเจือจางน้ำเชื้อสุนัขได้ และการเปลี่ยนรูปสารเจือจางน้ำเชื้อทริสไข่แดงสด โดยการทำแห้งแบบเยือกแข็ง เป็นอีกทางเลือกหนึ่งในการเพิ่มความสะดวกของการใช้ และยืดระยะเวลาการเก็บรักษาสารเจือจางน้ำเชื้อได้อีกด้วย
DOI: 10.14457/cu.the.2010.1196
title: การศึกษากลไกการทำลายไตของพิษและสารแยกส่วนจากพิษงูแมวเซา

description: ปัญหาการถูกงูกัดเป็นปัญหาที่พบได้บ่อยในแถบประเทศเขตเส้นศูนย์สูตร ซึ่งประกอบไปด้วยประเทศไทย ปัญหาที่สำคัญที่สุดในผู้ถูกงูแมวเซากัดคือการเกิดภาวะไตวายเฉียบพลัน ทั้งนี้ยังไม่ทราบสาเหตุการเกิดที่แน่ชัด ซึ่งสันนิษฐานว่ามีความสัมพันธ์มาจากผลของพิษงูแมวเซาที่มีต่อร่างกาย แต่อย่างไรก็ตามในการศึกษาทดลองครั้งนี้มุ่งเน้นการศึกษาผลของพิษงูแมวเซาโดยตรงต่อการเป็นพิษต่อไตโดยใช้ HK-2 ซึ่งเป็นเซลล์ไลน์จากเซลล์บุท่อไตเป็นต้นแบบ ทดสอบขนาดของพิษงูแมวเซาและระยะเวลาที่เซลล์บุท่อไตได้รับพิษ ในการศึกษาการเป็นพิษของพิษงูแมวเซาต่อเซลล์บุท่อไต โดยตรวจสอบจากการบาดเจ็บ การตายของเซลล์บุท่อไต ตลอดจนการเกิด necrosis cell ของเซลล์บุท่อไต ด้วยวิธี trypan blue exclusion assay การหลั่งเอนไซม์ lactate dehydrogenase (LDH), propidium iodide assay และ Annexin V/propidium iodide-labeling flow cytometry ศึกษาการเปลี่ยนแปลงรูปร่างของเซลล์ด้วย transmission electron microscopy และศึกษา sodium/hydrogen exchanger ด้วย western blot analysis หลังจากนั้นตรวจสอบผลของสารแยกส่วนของพิษงูแมวเซาเปรียบเทียบกับพิษงูแมวเซา ที่มีต่อเซลล์ด้วยเทคนิคการวัดระดับเอนไซม์ LDH และ sodium/hydrogen exchanger ผลปรากฏว่า HK-2 cell มีลักษณะทางสัณฐานวิทยาเปลี่ยนแปลงไป เซลล์มีอัตราการตายมากขึ้นเมื่อได้รับพิษที่ความเข้มข้นและระยะเวลาที่มากขึ้น โดยการตายเป็นแบบ necrosis และผลจากการทดสอบสารแยกส่วนจากพิษงูแมวเซาเปรียบเทียบกับพิษงูแมวเซา พบว่าสารแยกส่วนที่สองซึ่งมีปฏิกิริยาของเอนไซม์ phospholipase A₂ (PLA₂) สูงที่สุด ให้ผลการทดสอบที่มีค่าใกล้เคียงกับพิษงูแมวเซามากที่สุด พิษงูแมวเซามีผลต่อการบาดเจ็บของเซลล์บุท่อไตที่ dose และ time dependence จากการทดลองนี้ PLA₂ ให้ผลทดสอบที่คล้ายกับพิษงูแมวเซา แต่อย่างไรก็ตามควรจะยืนยันผลการทดลองด้วยอาการทางคลินิกว่า PLA₂ มีผลทำให้เกิดอาการไตวายเฉียบพลันเช่นเดียวกับการได้รับพิษงูแมวเซาหรือไม่
DOI: 10.14457/cu.the.2010.1197
title: การนิยามกระบวนการวัดและการวิเคราะห์สำหรับกระบวนการการทดสอบซอฟต์แวร์

description: การวัดและการวิเคราะห์ซอฟต์แวร์เป็นกระบวนการหนึ่งที่สนับสนุนการปรับปรุงกระบวนการ ซึ่งส่งผลให้กระบวนการซอฟต์แวร์มีประสิทธิภาพนำไปสู่ผลิตภัณฑ์ซอฟต์แวร์ที่มีคุณภาพสูง อันเป็นปัจจัยต่อการบรรลุเป้าหมายขององค์กร โดยการวัดและการวิเคราะห์สามารถดำเนินการควบคู่ไปพร้อมกับการพัฒนาซอฟต์แวร์ได้ในทุกขั้นตอน ทั้งนี้การทดสอบซอฟต์แวร์เป็นขั้นตอนหนึ่งที่สำคัญของการพัฒนาซอฟต์แวร์ เนื่องจากเป็นกระบวนการสำหรับการประเมินคุณภาพของผลิตภัณฑ์ซอฟต์แวร์ก่อนที่จะส่งมอบให้แก่ลูกค้า โดยผลลัพธ์ที่ได้จากทดสอบซอฟต์แวร์ถือเป็นสินทรัพย์ที่มีคุณค่าขององค์กร ที่สามารถใช้เป็นข้อมูลสำหรับการประเมินกระบวนการเพื่อให้ได้มาซึ่งสารสนเทศ เพื่อใช้ในการบริหารจัดการโครงการและปรับปรุงกระบวนการซอฟต์แวร์ งานวิทยานิพนธ์นี้ได้นำเสนอแบบจำลองกระบวนการวัดและการวิเคราะห์ สำหรับกระบวนการการทดสอบซอฟต์แวร์ โดยจำแนกได้เป็น 3 ระดับชั้นคือ แบบจำลองระดับชั้นเชิงบริบท แบบจำลองระดับชั้นเชิงรายละเอียด และแบบจำลองระดับชั้นเชิงนิยาม พร้อมทั้งรวบรวมและจัดกลุ่มมาตรวัด โดยจำแนกออกเป็น 3 กลุ่ม คือ มาตรวัดความก้าวหน้า มาตรวัดคุณภาพ และมาตรวัดต้นทุน เพื่อใช้ในการวัดและการวิเคราะห์กระบวนการการทดสอบซอฟต์แวร์ ผลิตภัณฑ์ซอฟต์แวร์ที่ดำเนินการทดสอบ รวมทั้งผลิตภาพและความพยายามที่นักทดสอบใช้ในกิจกรรมการทดสอบซอฟต์แวร์ นอกจากนี้งานวิทยานิพนธ์นี้ยังได้นำเสนอเครื่องมือสนับสนุนการวัด และการวิเคราะห์ของกระบวนการการทดสอบซอฟต์แวร์ เพื่อรองรับการนำแบบจำลองกระบวนการวัดและการวิเคราะห์ไปประยุกต์ใช้เป็นแนวปฏิบัติ สำหรับการประเมินกระบวนการการทดสอบซอฟต์แวร์ที่จะช่วยสนับสนุนการปรับปรุงกระบวนการ ซึ่งส่งผลให้ผลิตภัณฑ์ซอฟต์แวร์ขององค์กรมีคุณภาพมากยิ่งขึ้น
DOI: 10.14457/cu.the.2010.1198
title: การศึกษาการจัดการสโมสรฟุตบอลที่เข้าร่วมแข่งขันในรายการสปอนเซอร์ไทยพรีเมียร์ลีก 2010 ตามมาตรฐานสมาพันธ์ฟุตบอลแห่งเอเชีย

description: ศึกษาการจัดการสโมสรฟุตบอลที่เข้าร่วมแข่งขันในรายการสปอนเซอร์ไทยพรีเมียร์ลีก 2010 ตามมาตรฐานสมาพันธ์ฟุตบอลแห่งเอเชีย กลุ่มตัวอย่างที่ใช้ในการวิจัย ได้แก่ ผู้บริหาร บุคลากรและนักกีฬา จำนวน 256 คน เครื่องมือที่ใช้ในการวิจัยเป็นแบบสอบถาม สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน การทดสอบค่าที และ ค่าเอฟ ผลการวิจัย พบว่า 1. ทรัพยากรในการจัดการสโมสรฟุตบอลอาชีพ ทั้ง 4 ด้าน ได้แก่ บุคลากร งบประมาณ เครื่องมือ อุปกรณและสถานที่ และการจัดการ อยู่ในระดับดี 2. การจัดการสโมสรฟุตบอลที่เข้าร่วมแข่งขันในรายการสปอนเซอร์ไทยพรีเมียร์ลีก 2010 ได้แก่ โครงสร้างการแข่งขัน มาตรฐานทางเทคนิค จำนวนผู้ชม ธรรมาภิบาลและการจัดการ การตลาดและการส่งเสริมการตลาด ขนาดของธุรกิจ การจัดการแข่งขัน สื่อมวลชน มาตรฐานสนามที่ใช้แข่งขัน สโมสรฟุตบอลและองค์ประกอบพื้นฐาน อยู่ในระดับดี 3. ปัจจัยแวดล้อมภายนอก ด้านการเมือง อยู่ในระดับน้อย ด้านเศรษฐกิจ อยู่ในระดับมาก และด้านสังคม อยู่ในระดับน้อย 4. ผลวิเคราะห์เปรียบเทียบการจัดการสโมสรฟุตบอลที่เข้าร่วมแข่งขันในรายการสปอนเซอร์ไทยพรีเมียร์ลีก 2010 ระหว่างเพศชายและเพศหญิง พบว่า จำนวนผู้ชม ธรรมาภิบาลและการจัดการ การตลาดและการส่งเสริมการตลาด แตกต่างกันอย่างมีนัยสำคัญทางสถิติที่ระดับ .05 ส่วนด้านอื่นๆ ไม่แตกต่างกัน 5. ผลวิเคราะห์เปรียบเทียบการจัดการสโมสรฟุตบอลที่เข้าร่วมแข่งขันในรายการสปอนเซอร์ไทยพรีเมียร์ลีก 2010 ระหว่างสโมสร ทุกด้านแตกต่างกันอย่างมีนัยสำคัญทางสถิติที่ระดับ .05 ยกเว้น ขนาดของธุรกิจ ไม่แตกต่างกัน
DOI: 10.5281/zenodo.3471998
title: Code and Comments Dataset

description: The code and comment data are a compilation of code blocks and their related comments. Doxygen successfully ran on 106,304 different GitHub projects. A total of 16,115,540 code-comment pairs were obtained by running Doxygen on C, C++, Java, and Python projects. The source code in these pairs can be of various granularities: classes, methods, functions, and variables. These data provide an association between source code and a description of that code. The data directory contains one directory for each project downloaded from GitHub. These project directories are named with the GraphQL ID from GitHub's GraphQL API. In each of these GraphQL-ID labeled directories, there is a license.txt, a url.txt, and a derivatives directory. The license.txt contains the license for the original project, the url.txt contains a link to the original project on GitHub, and the derivatives directory contains the output of running Doxygen on the project. The Doxygen output is a json file, structured as a dictionary with a "contents" field, where the value of that field is a list of lists containing 3 elements each. The following is a mock example of that structure: {"contents": [[path1, snippet1, comment1], [path2, snippet2, comment2], ...]}. The "path" is a filepath relative to the original project from which the code and comment were obtained. The "snippet" is the actual body of the source code. The "comment" is the corresponding comment. For convenience, there is also an initialize.py python script that iterates through all of the json files in the data directory and stores them in an SQLite database called "all_data.db".
DOI: 10.5281/zenodo.3472048
title: Code and Static Analysis Dataset

description: The code and static analysis dataset is a compilation of source code projects and their outputs from running the static analysis tool, Infer, on 3,170 different C and C++ GitHub projects. These data provide an association between source code and a static analysis of that code. The data directory contains one directory for each project downloaded from GitHub. These project directories are named with the GraphQL ID from GitHub's GraphQL API. In each of these GraphQL-ID labeled directories, there is a license.txt, a url.txt, a source directory, and a derivatives directory. The license.txt contains the license for the original project, the url.txt contains a link to the original project on GitHub, the source directory contains the original code, and the derivatives directory contains the output of Infer.
DOI: 10.7910/dvn/zpdoyt/atzkxl
title: replication-code-domestic-pol-ndc-amb-v2.R

description: :unav
DOI: 10.7910/dvn/zpdoyt/qw4bdz
title: masterdata_upload_v2.tab

description: Dataset
DOI: 10.14457/cu.the.2010.1199
title: ปัญหาการดูแลอาคารสำนักงาน : กรณีศึกษาอาคารอาร์ เอส ทาวเวอร์

description: ศึกษาปัญหาและสาเหตุของปัญหาในการดูแลอาคารสำนักงาน โดยเลือกอาคารอาร์ เอส ทาวเวอร์ เป็นกรณีศึกษา โดยใช้วิธีการสำรวจสภาพปัจจุบันของอาคาร การใช้และการดูแลอาคาร โดยการศึกษาจากแผนผังและเอกสารที่เกี่ยวข้อง สัมภาษณ์บุคคลที่เกี่ยวข้อง สังเกตการณ์และถ่ายภาพบันทึก อาคารอาร์ เอส ทาวเวอร์ จดทะเบียนเป็นนิติบุคคลอาคารชุด และเปิดใช้มาตั้งแต่ปี พ.ศ. 2536 ประกอบด้วย ส่วนอาคารสำนักงานสูง 41 ชั้น และส่วนอาคารจอดรถยนต์สูง 10 ชั้น มีพื้นที่อาคารรวม 126,165.30 ตารางเมตร เป็นที่ตั้งของธุรกิจ จำนวน 53 บริษัท ได้แก่ บริษัทประกันภัย ธนาคาร สำนักงานกฎหมาย บริษัทโฆษณาสิ่งพิมพ์ ฯลฯ มีจำนวนผู้ทำงานประจำและผู้ติดต่อประมาณ 3,500 คนต่อวัน จากการศึกษาสามารถจำแนกปัญหาที่พบออกเป็น 2 ส่วน ได้แก่ ปัญหาของทรัพย์ส่วนกลาง ส่วนใหญ่มีสภาพชำรุดทรุดโทรม ได้แก่ ผนังภายนอกอาคาร เพดาน วัสดุปูพื้น และท่อน้ำ ปัญหาของทรัพย์ส่วนบุคคล พบว่ามีปัญหาที่เกิดมาจากการใช้พื้นที่ผิดประเภท และเสี่ยงต่อความปลอดภัย ได้แก่ การใช้พื้นที่จอดรถยนต์เป็นห้องเก็บของ การนำสิ่งของขวางทางเข้า-ออกของบันไดหนีไฟ เป็นต้น สาเหตุของปัญหามาจาก อายุของอาคาร และการดูแลรักษาไม่สม่ำเสมอ รวมทั้งผู้ใช้อาคารไม่ให้ความสำคัญการดูแลรักษา ยังมีความขัดแย้งหรือความไม่สะดวกในการดูแลรักษา เนื่องจากการแบ่งแยกทรัพย์ส่วนกลางและทรัพย์ส่วนบุคคล ซึ่งแตกต่างจากอาคารสำนักงานทั่วไป เพื่อแก้ไขปัญหาดังกล่าว นิติบุคคลอาคารชุดควรทำความเข้าใจกับเจ้าของร่วม ผู้ใช้อาคาร และผู้ดูแลอาคาร ในการจัดการดูแลอาคารแห่งนี้ที่มีความแตกต่างไปจากอาคารสำนักงานให้เช่าและอาคารชุดเพื่อการอยู่อาศัย
DOI: 10.14457/cu.the.2010.1200
title: กวีนิพนธ์ว่าด้วยกวีนิพนธ์ในกวีนิพนธ์ไทยร่วมสมัย

description: ศึกษากวีนิพนธ์ว่าด้วยกวีนิพนธ์ ในกวีนิพนธ์ไทยร่วมสมัย ตั้งแต่ พ.ศ. 2500 ถึงปัจจุบัน จำนวน 210 บท โดยมีวัตถุประสงค์เพื่อศึกษาลักษณะและแนวคิดของกวีนิพนธ์ว่าด้วยกวีนิพนธ์ และเพื่อวิเคราะห์ลักษณะสำคัญของกวีนิพนธ์ว่าด้วยกวีนิพนธ์ ในกวีนิพนธ์ไทยร่วมสมัย จากการศึกษาพบว่า กวีนิพนธ์ว่าด้วยกวีนิพนธ์ เป็นประเภทของกวีนิพนธ์ที่กวีสร้างขึ้นเพื่อแสดงออกถึงแนวคิดกวีศาสตร์สำนึกอันเป็นแนวคิดในการพิจารณาคุณลักษณะ บทบาทหน้าที่ ปรัชญา และหลักการอื่น ๆ ทางวรรณศิลป์ ซึ่งเป็นกระแสสำคัญในกวีนิพนธ์ร่วมสมัย ทั้งในต่างประเทศและในไทย ในกวีนิพนธ์ไทย กวีนิพนธ์ว่าด้วยกวีนิพนธ์เริ่มปรากฏชัดในกวีนิพนธ์ไทยร่วมสมัย ตั้งแต่ พ.ศ. 2500 เป็นต้นมา ซี่งเป็นช่วงกวีนิพนธ์ไทยเปลี่ยนแปลงทั้งด้านวิธีการนำเสนอและเนื้อหา ส่งผลให้กวีไทยร่วมสมัยสร้างกวีนิพนธ์ว่าด้วยกวีนิพนธ์ขึ้นเพื่อนิยามความหมายของกวีกับกวีนิพนธ์ ทบทวนบทบาทและสถานภาพของตน คุณค่าของกวีนิพนธ์ และกระบวนการเขียน กวีนิพนธ์ว่าด้วยกวีนิพนธ์มีลักษณะสำคัญ 4 ประการ ได้แก่ คุณลักษณะของกวี พันธกิจของกวี คุณค่าของกวีนิพนธ์ และกระบวนการสร้างสรรค์กวีนิพนธ์
DOI: 10.14457/cu.the.2010.1201
title: ประสิทธิผลของการปฏิบัติการพยาบาลต่อผลลัพธ์ด้านสุขภาพของผู้ป่วยผู้ใหญ่ที่ได้รับเครื่องช่วยหายใจ : การวิเคราะห์อภิมาน

description: การวิเคราะห์อภิมานครั้งนี้มีวัตถุประสงค์เพื่อ 1)เพื่ออธิบายคุณลักษณะของงานวิจัยที่เกี่ยวกับการปฏิบัติการพยาบาลของผู้ป่วยที่ใช้เครื่องช่วยหายใจ 2) เพื่อวิเคราะห์เปรียบเทียบค่าขนาดอิทธิพลของการปฏิบัติการพยาบาลต่อผลลัพธ์ทางสุขภาพของผู้ป่วยที่ใช้เครื่องช่วยหายใจ 3) เพื่อวิเคราะห์คุณลักษณะของงานวิจัยที่มีผลต่อความแปรปรวนของค่าขนาดอิทธิพลของการปฏิบัติการพยาบาลต่อผลลัพธ์ทางสุขภาพของผู้ป่วยที่ใช้เครื่องช่วยหายใจ โดยศึกษาจากวิทยานิพนธ์และรายงานการวิจัย ระหว่างปี พ.ศ. 2528-2553 จำนวน 30 เรื่อง เครื่องมือที่นำมาใช้ในการเก็บรวบรวมข้อมูลเป็นแบบสรุปคุณลักษณะงานวิจัย และแบบประเมินคุณภาพงานวิจัย ซึ่งได้ผ่านการตรวจสอบความตรงตามเนื้อหา หาความเที่ยง และนำข้อมูลไปคำนวณค่าขนาดอิทธิพลตามแนวทางของ Borenstein และคณะ (2009) ร่วมกับวิเคราะห์ตามวิธีการวิเคราะห์อภิมานของ Glass, McGaw, & Smith (1981) ได้ค่าขนาดอิทธิพล 155 ค่า ผลการสังเคราะห์สรุปได้ดังนี้ 1. งานวิจัยที่นำมาสังเคราะห์เกือบทั้งหมดเป็นวิทยานิพนธ์ระดับมหาบัณฑิต (96.67%) ในสาขาพยาบาลศาสตร์ (96.67%) ตีพิมพ์เผยแพร่มากที่สุดในระหว่างปี พ.ศ. 2546-2550 (46.66%) คุณภาพโดยรวมของงานวิจัยส่วนใหญ่อยู่ในระดับดี (60.00%) รูปแบบการวิจัยทั้งหมดเป็นการวิจัยกึ่งทดลอง และเลือก กลุ่มตัวอย่างแบบเจาะจง (100%) การปฏิบัติการพยาบาลที่นำมาศึกษามากที่สุด คือ ด้านพฤติกรรม (56.67%) โดยส่วนใหญ่เน้นการให้ข้อมูล ผลลัพธ์ทางสุขภาพที่นำมาศึกษามากที่สุด คือ ผลลัพธ์ทางสุขภาพด้านสรีรวิทยา (56.67%) 2. การปฏิบัติการพยาบาลด้านพฤติกรรม เรื่องการใช้รูปแบบการสื่อสาร ให้ค่าขนาดอิทธิพลเฉลี่ยสูงที่สุด (d = 7.30) ต่อผลลัพธ์ทางสุขภาพด้านจิตสังคม และการปฏิบัติการพยาบาลด้านพฤติกรรม เรื่องการทำสมาธิ ให้ค่าขนาดอิทธิพลเฉลี่ยต่ำที่สุด (d = -0.12) ต่อผลลัพธ์ทางสุขภาพด้านสรีรวิทยา 3. ปัจจัยที่มีความสัมพันธ์กับค่าขนาดอิทธิพล ได้แก่ ประเภทเครื่องมือ, การสร้างเครื่องมือ, การจัดกลุ่มตัวอย่างเข้าสู่การทดลอง, ลักษณะการเจ็บป่วย, ประเภทสถิติที่ใช้, ค่าความเที่ยง, จำนวนกลุ่มตัวอย่าง,ระยะเวลาที่ทำการทดลองต่อครั้ง (หน่วยเป็นนาที) และจำนวนครั้งของการเก็บข้อมูลหลังการทดลอง โดยตัวแปรคุณลักษณะงานวิจัย 4 ตัวแปร ได้แก่ ประเภทเครื่องมือ ระยะเวลาที่ทำการทดลองต่อครั้ง (หน่วยเป็นนาที) ค่าความเที่ยง และการจัดกลุ่มตัวอย่างเข้าสู่การทดลอง มีประสิทธิภาพการทำนายพยากรณ์ค่าขนาดอิทธิพลได้ร้อยละ 37.9 (R² = 0.379)
DOI: 10.14457/cu.the.2010.1202
title: การพัฒนากิจกรรมการเรียนรู้โดยเน้นการสะสมรูปแบบของจังหวะด้วยสื่อการสอนแบบปฏิสัมพันธ์ เพื่อฝึกการอ่านโน้ตแบบฉับพลันสำหรับนักเรียนกีตาร์ในระดับชั้นต้น

description: การวิจัยครั้งนี้มีวัตถุประสงค์เพื่อ 1) พัฒนาแผนการพัฒนากิจกรรมการเรียนรู้โดยเน้นการสะสมรูปแบบของจังหวะด้วยสื่อการสอนแบบปฏิสัมพันธ์ เพื่อฝึกการอ่านโน้ตแบบฉับพลันสำหรับนักเรียนกีตาร์ในระดับชั้นต้น 2) เปรียบเทียบผลสัมฤทธิ์ทางด้านทักษะการอ่านโน้ตแบบฉับพลัน และพัฒนาการการอ่านโน้ตแบบฉับพลัน ระหว่างนักเรียนกีตาร์ในระดับชั้นต้นที่ได้รับการจัดกิจกรรมการเรียนรู้ โดยเน้นการสะสมรูปแบบของจังหวะด้วยสื่อการสอนแบบปฏิสัมพันธ์ และนักเรียนกีตาร์ในระดับชั้นต้นที่ได้รับการจัดกิจกรรมการเรียนรู้ โดยเน้นการสะสมรูปแบบของจังหวะแต่ไม่ใช้สื่อการสอนแบบปฏิสัมพันธ์ 3) เปรียบเทียบพฤติกรรมการเรียนรู้ของกลุ่มทดลองและกลุ่มควบคุมโดยแบ่งเป็น 3 หัวข้อดังนี้ 1) ด้านปัญญา 2) ด้านอารมณ์ความรู้สึก 3) ด้านความรับผิดชอบ วิธีดำเนินการวิจัยเป็นแบบกึ่งทดลอง กลุ่มตัวอย่างที่ใช้ในการวิจัยคือนักเรียนกีตาร์ในระดับชั้นต้นที่มีอายุ 12-15 ปีแบ่งเป็นกลุ่มทดลอง 5 คน และกลุ่มควบคุม 5 คน เครื่องมือที่ใช้ในการวิจัยมี 3 ชนิด ได้แก่ 1) แผนการจัดกิจกรรมการเรียนรู้ 2) แบบทดสอบทักษะการอ่านโน้ตแบบฉับพลัน 3) แบบสังเกตพฤติกรรมการเรียนรู้ วิเคราะห์ข้อมูลจากการทดลองโดย t-test และสถิติเชิงพรรณนา ผลการวิจัยมีดังต่อไปนี้ 1) แผนการจัดกิจกรรมการเรียนรู้โดยเน้นการสะสมรูปแบบของจังหวะด้วยสื่อแบบปฏิสัมพันธ์ประกอบด้วย 6 หัวข้อ และกิจกรรมการเรียนรู้ 3 ขั้นตอน 2) ผลสัมฤทธิ์ทางการเรียนในภาพรวมหลังการทดลองและพัฒนาการการอ่านโน้ตแบบฉับพลันของของกลุ่มทดลองและกลุ่มควบคุมดีขึ้น ไม่แตกต่างกันอย่างมีนัยสำคัญทางสถิติที่ระดับ .05 3) กลุ่มทดลองและกลุ่มควบคุมมีพฤติกรรมการเรียนรู้ด้านปัญญาอยู่ในระดับสูง (M = 2.86, M = 2.59) กลุ่มทดลองมีพฤติกรรมการเรียนรู้ด้านอารมณ์ความรู้สึกและด้านความรับผิดชอบอยู่ในระดับสูง (M = 2.66, M = 2.84) กลุ่มควบคุมมีพฤติกรรมการเรียนรู้ด้านอารมร์ความรู้สึกและด้านความรับผิดชอบอยู่ในระดับปานกลาง (M = 1.93, M = 1.92)
DOI: 10.14457/cu.the.2010.1203
title: ผลกระทบของรูปแบบแบนเนอร์โฆษณา ต่อการรับรู้ตราสินค้า ความรู้เกี่ยวกับสินค้า ความรำคาญและจำนวนคลิกบนแบนเนอร์

description: จำนวนผู้ใช้อินเทอร์เน็ตเพิ่มขึ้นอย่างต่อเนื่อในช่วงที่ผ่านมา ความนิยมของอินเทอร์เน็ตได้ทำให้เกิดโอกาสทางธุรกิจ และธุรกิจรูปแบบใหม่ขึ้นเป็นจำนวนมาก อินเทอร์เน็ตกลายเป็นช่องทางสำคัญที่ใช้สำหรับการสื่อสารข้อมูล และโฆษณาจากผู้ขายบนอินเทอร์เน็คไปสูลูกค้าของธุรกิจ ข้อได้เปรียบที่สำคัญของการโฆษณาผ่านอินเทอร์เน็ต ก็คือความสามารถในการดุงดูดความสนใจของลูกค้าจำนวนมากทั่วโลก แบนเนอร์โฆษณา คือรูปแบบหนึ่งการโฆษณาบนอินเทอร์เน็ต และด้วยความก้าวหน้าทางเทคโนโลยี เช่น คอมพิวเตอร์กราฟิค และสื่อผสม ทำให้แบนเนอร์โฆษณาได้รับการพัฒนาให้สามารถดึงดูดความสนใจของลูกค้าได้มากขึ้น งานวิจัยนี้มีวัตถุประสงค์เพื่อศึกษาผลกระทบของรูปแบบแบนเนอร์โฆษณาแบบมีปฏิสัมพันธ์ 4 รูปแบบ ได้แก่ (1) แบบภาพยนตร์สั้น (2) แบบขยายได้ (3) แบบลอยที่หน้าเว็บไซต์ และ (4) แบบคั่นรายการ ที่มีต่อตัวแปรตาม 4 ตัว ได้แก่ (1) การรับรู้ตราสินค้า (2) ความรู้เกี่ยวกับสินค้า (3) ความรู้สึกรำคาญของผู้เข้าชมเว็บไซต์ และ (4) จำนวนคลิกบนแบนเนอร์ โดยมีตัวแปรขยายหรือตัวแปรที่ส่งผลรวมกับตัวแปรอิสระที่ต้องการศึกษาคือ 2 ตัว คือ (1) ความสอดคล้องของเนื้อหาบนแบนเนอร์กับเนื้อหาของเว็บไซต์ที่แสดง และ (2) ลักษณะการยอมรับแนวคิดหรือเทคโนโลยีใหม่ๆ ของแต่ละบุคคล ข้อมูลถูกเก็บรวบรวมจากหน่วยตัวอย่างจำนวน 392 คน โดยให้หน่วยตัวอย่างที่เข้าใช้งานเว็บไซต์ที่พัฒนาขึ้น และตอบแบบสอบถาม การทดสอบสมมติฐานยืนยันว่า รูปแบบแบนเนอร์โฆษณามีผลกระทบต่อการรับรู้ตราสินค้า ความรู้เกี่ยวกับสินค้า ความรำคาญและจำนวนคลิกบนแบนเนอร์ อย่างมีนัยสำคัญทางสถิติ ซึ่งผลกระทบนี้จะมีความชัดเจน เมื่อเนื้อหาของแบนเนอร์โฆษณาไม่สอดคล้องกับเนื้อหาของเว็บไซต์ และเมื่อผู้บริโภคมีลักษณะการยอมรับแนวคิดหรือเทคโนโลยีใหม่ๆ ในระดับต่ำ
DOI: 10.14457/cu.the.2010.1204
title: การตรวจวินิจฉัยและจำแนกสายพันธุ์ระดับชีวโมเลกุลของการติดเชื้อไวรัสเดงกี่ด้วยชุดทดสอบเชิงพาณิชย์ วิธีอีไลซ่า และเทคนิคอาร์ทีพีซีอาร์

description: ไวรัสเดงกี่ (Dengue virus; DENV) เป็นเชื้อไวรัสที่ทำให้เกิดโรคไข้เลือดออก โดยมียุงเป็นพาหะ ผู้ป่วยจะมีอาการทางคลินิกที่หลากหลายตั้งแต่ไม่แสดงอาการไปจนถึงขั้นช็อกและเสียชีวิตซึ่งความรุนแรงของโรค จะแตกต่างกันไปขึ้นกับระยะเวลาของการติดเชื้อ ดังนั้น หากมีการตรวจวินิจฉัยแล้วทราบว่า ผู้ป่วยมีการติดเชื้อไวรัสเดงกี่ตั้งแต่ระยะแรก ก็จะเป็นประโยชน์ต่อการรักษาและช่วยป้องกันไม่ให้เกิดความรุนแรงของโรคได้ ในงานวิจัยนี้จึงมุ่งเน้นที่จะศึกษาการตรวจวินิจฉัยการติดเชื้อไวรัสเดงกี่ด้วยวิธี Rapid test เปรียบเทียบกับเทคนิค RT-PCR และวิธี ELISA ที่ใช้เป็นวิธีมาตรฐานในตัวอย่างซีรั่มผู้ป่วยทั้งหมด 329 ตัวอย่าง แบ่งเป็น Single specimen 237 ตัวอย่างและ Paired specimen 92 ตัวอย่าง จากผลการตรวจสอบพบว่า วิธี NS1 Rapid test และเทคนิค RT-PCR จะตรวจพบตัวอย่างที่ให้ผลเป็นบวกมากในระยะ Acute febrile phase ส่วนวิธี IgM/IgG Rapid test และวิธี IgM/IgG ELISA จะตรวจพบตัวอย่างที่ให้ผลเป็นบวกมากในระยะ Convalescence phase เมื่อนำไปตรวจสอบประสิทธิภาพและความแม่นยำของชุดทดสอบ NS1 และ IgM Rapid test พบว่า มีความไว 70.6% และ 75.6% ส่วนความจำเพาะมีค่าสูงถึง 73.4% และ 97.1% ตามลำดับ แต่เมื่อนำผลของวิธี NS1 และ IgM Rapid test มาวิเคราะห์ร่วมกัน จะได้ผลของการตรวจวินิจฉัยเพิ่มสูงขึ้น จึงทำให้ทราบว่าวิธี NS1 และ IgM Rapid test เป็นวิธีที่เหมาะสำหรับการตรวจวินิจฉัยการติดเชื้อไวรัสเดงกี่ อีกทั้งยังเป็นวิธีที่ให้ผลเร็ว สามารถตรวจสอบได้ง่าย มีความไวและความจำเพาะสูง นอกจากนี้ ในงานวิจัยยังมีการศึกษาพัฒนาวิธีการตรวจจำแนกสายพันธุ์ระดับโมเลกุลของเชื้อไวรัสเดงกี่ด้วยเทคนิค semi-nested PCR โดยใช้ไพรเมอร์จำเพาะที่ออกแบบในบริเวณยีน NS5 ผลที่ได้ คือ สามารถจำแนกเชื้อไวรัสเดงกี่ได้ 4 สายพันธุ์ (DENV 1-4) ได้แก่ สายพันธุ์ที่ 1 (31.5%), สายพันธุ์ที่ 2 (12%), สายพันธุ์ที่ 3 (26.9%) และสายพันธุ์ที่ 4 (29.6%) ดังนั้น ข้อมูลจากการศึกษาวิจัยในครั้งนี้ จึงสามารถนำไปศึกษาเพิ่มเติมเพื่อใช้ประโยชน์ในด้าน การวางแผนและติดตามการเปลี่ยนแปลงสายพันธุ์ของเชื้อไวรัสเดงกี่ในปีต่อๆ ไปได้